b'\n_START_ARTICLE_\nAnestezin\xc4\x97s dujos\n_START_PARAGRAPH_\nAnestezin\xc4\x97s dujos (angl. anesthetic gas; vok. An\xc3\xa4stesiegas)\xc2\xa0\xe2\x80\x93 dujos arba laki\xc5\xb3j\xc5\xb3 med\xc5\xbeiag\xc5\xb3 garai, medicinoje ir veterinarijoje naudojami nejautrai (anestezijai).\n_START_SECTION_\nDujiniai anestetikai\n_START_PARAGRAPH_\nTai diazoto monoksidas, ciklopropanas, ksenonas. \xc5\xa0ios dujos saugomos balionuose ir gali b\xc5\xabti tiekiamos i\xc5\xa1 balion\xc5\xb3 arba mediciniais vamzdynais. Ciklopropanas yra sprogus, tod\xc4\x97l d\xc4\x97l saugumo nebenaudojamas, nors puikiai veikia kaip anestetikas. Ksenonas yra labai spar\xc4\x8diai veikiantis anestetikas, ta\xc4\x8diau labai brangus ir jam naudoti reikia labai brangios \xc4\xafrangos. Diazoto monoksidas daugeliui \xc5\xbemoni\xc5\xb3 n\xc4\x97ra pakankamai efektyvus (net 80\xc2\xa0% koncentracijoje) anestetikas chirurgijoje, tod\xc4\x97l reikia dar papildom\xc5\xb3 anestetik\xc5\xb3.'